Diari Oficial de la Generalitat Valenciana


Sumari del DOGV 8341, del 18-07-2018 (2018/6975)

RESOLUCIÓ d'11 de juliol de 2018, del president de Turisme Comunitat Valenciana, per la qual s'amplia el termini màxim per a dictar i publicar les resolucions de la convocatòria de beques per a la realització de pràctiques professionals en matèria de turisme en dependències de la mateixa Agència, per a l'exercici 2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8341

Data del DOGV
:   18-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6975


Data del document
:   11-07-2018

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 de juliol de 2018, del president de Turisme Comunitat Valenciana, per la qual s'amplia el termini màxim per a dictar i publicar les resolucions de la convocatòria de beques per a la realització de pràctiques professionals en matèria de turisme en dependències de la mateixa Agència, per a l'exercici 2018. [2018/6975]  
Antecedents de fet  
1. El dia 23 de maig de 2018 va aparéixer publicada en el DOGV la convocatòria (efectuada per mitjà de resolució d'aquesta presidència del dia 21 del mateix mes i any) de beques per a la realització de pràctiques professionals en matèria de turisme en dependències de la mateixa Agència, per a l'exercici 2018.  
En el punt huité, apartat 1, de la resolució de convocatòria mencionada, es deia el següent:  
«El termini màxim per a dictar i publicar les resolucions serà de tres mesos, comptadors des de la data de publicació de la convocatòria, sense perjudici que puga ampliar-se en els termes previstos en la legislació bàsica del procediment administratiu comú».  
2. S'ha proposat per diversos encarregats de la gestió de les beques mencionades ampliar el termini màxim per a resoldre i publicar, sobre la base d'una conjunció de motius, que van des de l'elevat nombre de sol·licituds presentades, passant per la limitació de mitjans personals i materials per al seu adequat despatx i, sobretot (revestint especial transcendència), per coincidir la part final del procediment amb ple mes d'agost, amb les consegüents dificultats que això pot generar per als futurs becaris (d'assistència, de coneixement, de possibilitat de presentar al·legacions, si escau) i que podrien redundar en un minvament significatiu de les seues expectatives a les beques convocades.  
  
  
Fonaments de dret  
1. El contingut del punt huité, apartat 1 (més amunt transcrit), de la resolució de convocatòria de beques (Resolució de 21.05.2018, d'aquesta presidència), és translació literal del que es disposa en l'article 11.2 del Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme (DOGV 8188, 12.12.2018), precepte que ja preveia la possibilitat d'ampliar el termini per a resoldre, i es remet a allò que preveu la legislació bàsica del procediment administratiu comú.  
2. La Llei 39/2015, d'1 d'octubre, del procediment administratiu comú de les administracions públiques, regula, en l'article 23, l'ampliació del termini màxim per a resoldre i notificar. De conformitat amb l'apartat 1 d'aquest precepte, la decisió ha de ser adoptada per l'òrgan competent per a resoldre, a proposta, si escau, de l'òrgan que instruïsca, i haurà de ser motivada i per un període que no podrà ser superior a l'establit per a la tramitació del procediment. L'apartat 2 del mateix article assenyala que contra l'acord que s'adopte no es podrà interposar cap recurs, si bé haurà de ser notificat als interessats.  
  
En aquest cas, tal com ha quedat reflectit en l'antecedent de fet segon, s'ha proposat l'ampliació per diversos encarregats de la gestió d'aquestes beques, hi ha motius que fonamenten sòlidament la decisió i el període màxim d'ampliació no és superior a l'establit per a la tramitació del procediment (s'amplia en poc més d'un mes, i el termini màxim inicial és de tres mesos). Correspon adoptar la decisió a l'òrgan competent per a resoldre, que en el present cas és aquesta presidència de la denominada, en el seu moment, Agència Valenciana del Turisme i ara Turisme Comunitat Valenciana, després de l'entrada en vigor de la nova Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana. La decisió es publicarà en el DOGV i en la pàgina web de l'entitat convocant de les beques, i tindrà efectes de notificació als interessats per tractar-se d'un procediment de concurrència competitiva, de conformitat amb el que s'estableix en l'article 45.1.b de la referida Llei 39/2015. Finalment, cal indicar que contra la decisió que s'adopta, no es podrà interposar cap recurs.  
  
Per tot el que s'ha exposat, vistos els antecedents de fet ressenyats i els fonaments de dret esmentats i la resta de general i pertinent aplicació, resolc:  
  
Ampliar fins al dia 28 de setembre de 2018 el termini màxim per a dictar i publicar les resolucions de la referida convocatòria de beques per a la realització de pràctiques professionals en matèria de turisme en dependències de la mateixa Agència, per a l'exercici 2018.  
  
València, 11 de juliol de 2018.- El president de Turisme Comunitat Valenciana: Francesc Colomer Sánchez.